Hanna-Maari Päkk

**Hanna-Maari Johanna Päkk** (o.s. **Latvala**, s. 30. lokakuuta 1987 Kokkola) on uransa vuonna 2021 lopettanut suomalainen pikajuoksija. Seuratasolla hän edusti Jyväskylän Kenttäurheilijoita. Vuoteen 2011 asti hän edusti Kokkolan Veikkoja.

Päkkiä valmensi vuosina 2006–2015 Petteri Jouste. Maaliskuussa 2016 hän siirtyi harjoittelemaan Floridaan Lance Braumanin valmennukseen ja vuonna 2018 hän siirtyi sveitsiläisen Laurent Meuwlyn valmennukseen.

Päkk on viisinkertainen (2012–2015, 2017) suomenmestari 100 metrin ja kuusinkertainen (2012–2015, 2017 ja 2019) suomenmestari 200 metrin juoksussa .

## Ura
### SM-taso
Kalevan kisoissa Päkk voitti SM-kultaa sekä 100 että 200 metrin juoksussa vuosina 2012, 2013, 2014, 2015 ja 2017. Vuonna 2011 hän saavutti 100 metrillä hopeaa ja 200 metrillä pronssia sekä vuonna 2016 100 metrillä pronssia. Kalevan kisoissa 2019 hän saavutti kultaa 200 ja hopeaa 100 metrillä. Viestinjuoksun SM-kisoissa Latvala on voittanut SM-kultaa 4&nbsp;×&nbsp;100 metrin viestissä vuosina 2012, 2014, 2017 ja 2019 sekä 4&nbsp;×&nbsp;400 metrin viestissä vuonna 2014. Vuonna 2012 hän saavutti 4&nbsp;×&nbsp;400 metrin viestijoukkueessa SM-hopeaa.

Sisäratojen SM-kilpailuissa Päkk voitti kultaa 60 metrillä vuosina 2012, 2013, 2014, 2015 sekä 200 metrillä 2013, 2014 ja 2015. Vuonna 2012 hän saavutti 200 metrillä hopeaa. Viestissä Päkk voitti sisäradoilla kultaa 4&nbsp;×&nbsp;kierroksen matkalla vuonna 2014 sekä 4&nbsp;×&nbsp;300 metrillä 2015 ja 2016 ja hopeaa 4&nbsp;×&nbsp;200 metrillä 2013.

### Arvokilpailut
Ensimmäisissä arvokisoissaan Helsingin EM-kilpailuissa 2012 Päkk karsiutui 100 metrin alkuerissä ajalla 11,67&nbsp;s jääden välieräpaikasta 14 sadasosaa. Hän juoksi myös Suomen naisten 4&nbsp;×&nbsp;100 metrin viestijoukkueessa, joka karsiutui loppukilpailusta ajalla 44,65.

Göteborgin sisäratojen EM-kilpailuissa 2013 Päkk juoksi 60 metrin alkuerissä ennätyksensä 7,25&nbsp;s ja selviytyi välieriin, joissa hän karsiutui jatkosta ajalla 7,34&nbsp;s. Universiadeissa 2013 Päkk oli 100 metrillä neljäs ajalla 11,47 ja 200 metrillä toinen ajalla 22,98. Moskovan MM-kilpailuissa 2013 hän karsiutui 100 metrillä alkuerissä ja 200 metrillä välierissä.

Sisäratojen MM-kilpailuissa 2014 Päkk karsiutui 60 metrillä välierissä. Zürichin EM-kilpailuissa 2014 Latvala juoksi alkuerässä 100 metrillä uuden ennätyksensä 11,30 s. Välierissä hän juoksi ajan 11,57 karsiutuen loppukilpailusta. 200 metrillä Latvala juoksi välierissä ennätystään sivuavasti 22,98 s ja selvisi loppukilpailuun, jossa hän oli seitsemäs. Prahan sisäratojen EM-kilpailuissa 2015 Päkk karsiutui 60 metrin välierissä ajalla 7,37 s.

Päkk valittiin Amsterdamin EM-kilpailuihin 2016 mutta joutui jäämään niistä pois jalkaterään tulleen vamman vuoksi.

## Yksityiselämä
Päkk valmistui kesäkuussa 2013 Jyväskylän yliopistosta liikuntatieteen maisteriksi urheilupsykologian alalta. Hänen tätinsä on pikajuoksujen EM-finalisti ja moninkertainen Suomen-mestari Sanna Kyllönen. Pikajuoksija Ville Myllymäki on hänen serkkunsa.

Päkk avioitui miehensä Robert Päkkin kanssa Italiassa syyskuussa 2017.

## Henkilökohtaiset ennätykset
### Ulkoradat

### Sisäradat

## Lähteet

## Aiheesta muualla
* Hanna-Maari Latvalan kotisivut